《送曾苍岩座师出都门 其四》
明代·韩上桂

紫气从何驻，仙牛早渡关。世人多白眼，吾道付青山。

北海犹风懦，西铭可订顽。诗书今汗漫，得暇手重删。

作者简介：明广东番禺人，字孟郁，号月峰。幼时家贫，喜读书。向人借《二十一史》，浏览一月，即默识大略。万历二十二年中举。授国子监丞。转永平府通判。巡抚方一藻以其才荐。崇祯末闻帝死讯，愤恨死。